Muusikoiden.net - Keskustelu - Missä suomessa analogisynan huoltoa
Aihe: Missä suomessa analogisynan huoltoa
03.03.2014 22:09:17 (muokattu 03.03.2014 22:10:27)
Olen päästänyt oman Polysixin aika huonoon kuntoon pääasiassa siitä syystä, että en ole löytänyt sille mitään pätevää huoltopaikkaa. Nyt tilanne on lähes huolestuttava, sillä en saa soittimestani enään ääntä ulos. Nyt olisi hyvä tarkistuttaa voiko soitinta enään edes korjata, mutta miten?
Onko siis Suomessa jotakin pätevää ja luotettavaa kaveria/liikettä/nyrkkipajaa joka osaisi näitä vanhoja analogisynia todistettavasti huoltaa?
Kiitoksia etukäteen..
03.03.2014 22:19:58
Voin suositella ainakin:
T:mi Soitinvelho Timo Ahlqvist e-mail: timo.ahlqvist@gmail.com
On toiminut Rolandin maahantuojan huollossa, mutta siirtyy enenevässä märin yksityisyrittäjäksi (myös Rolandin virallisten huoltojen osalta).
Ammattitaitoinen ja vastuuntuntoinen - ainakin omat kokemukseni. Onnistuu myös muut merkit. Kannattaa tiedustella ensin. Toimitusajat olleet varsin nopeita, mikä plussaa.
03.03.2014 22:27:46
Leikari: Voin suositella ainakin:
Kiitoksia tästä! Tiedätkö onko Timo vielä aktiivinen? Viimeisimmät merkinnät facebook sivuilla on vuodelta 2011.
Minkälaista hintatasoa tällä kaverilla on? Onko jotain esimerkkejä..
03.03.2014 22:29:57
Osaavia korjaajia on kyllä, monet itsekin soittajia, syntetistejä, keräilijöitä jne. Pätevätkään synahuoltajat eivät tosin välttämättä hirveästi ilmoittele itsestään, puuhaa riittää muutenkin...
Kyllähän sen saa kuntoon... mutta jos tauti on päässyt pahaksi, kuten pahoin pelkään (= patteri mätinyt sisään), homma on melkoisen työläs - lue: tulee kalliiksi jos et uskalla/osaa tehdä itse tai jos et saa ketään osaavaa kaveriasi innostumaan projektista.
Missä päin Suomea syna sijaitsee?
Liikaa säätöä.
03.03.2014 22:57:14 (muokattu 03.03.2014 23:01:12)
Jungleman: Aijai.
Täällä Tampereella tuo makoilee. Harmittaa kyllä aikalailla. Viimeisin huolto tähän on suoritettu joskus tosi kauan aikaa sitten edellisen omistajan toimesta. Vuosi taisi olla 2007 tai ainakin niillä main ja tuo patteri on myyjän mukaan vaihdettu silloin.
Oireethan alkoi jo aikoja sitten. Silloin etsin jo huoltopaikkaa mutta sopivaa ei löytynyt ja homma sitten jäi. Viimeinen yritys taisi olla noin vuosi sitten kun huomasin että oscillaattorit huojui välillä todella pahasti ja välillä ei ääntä jostain oscista lähtenyt ollenkaan. Päädyin pitämään soitinta pystyssä seinää vasten jotta patteri ei pääsisi vuotamaan. Tänään sitten päätin taas tarkastaa tilanteen ja soitin parka on mykkä. Virrat tulee päälle, mutta mitään ei kuulu. Toisen kerran löin virrat päälle ja nyt kuului hiljaisella staattinen A nuotti erikoisella soundilla, mutta koskettimet ei reagoinut. Huomasin että myöskään nappulaosio, jossa on arpeggiator namiska ja "key assign mode" osion namiskat, niin ko nappuloissa ei pala valoa eikä ne varmaan toimikaan. Muissa nappuloissa on valot.
Juuri äsken availin tuon soittimen ja yritän etsiä jälkiä tuosta vuotavasta patterista jos osaan. Paljoa muuta en tälle osaa tehdä ellen lähde opiskelemaan netistä aihetta enemmän.
Voi..!
03.03.2014 22:58:09
rso: Kiitoksia tästä! Tiedätkö onko Timo vielä aktiivinen? Viimeisimmät merkinnät facebook sivuilla on vuodelta 2011.
viimeksi huollatin rolandia ihan tämän vuoden puolella. Voithan kokeilla puhelimitsekin rolun huollon numeroon, tuskin pahastuu vaikka muusta merkistä kyse. Sähköposti kuitenkin parempi.
03.03.2014 23:01:30
olipa valaiseva vastaus...
olikos vielä Miika Helle - MH-huolto tai jotain korgeihin just erikoistunut...joku tietänee tilanteen...
03.03.2014 23:16:25 (muokattu 03.03.2014 23:24:21)
Noniin.. Osaakohan joku nyt sanoa mitään tähän.
Näyttäisi siltä, että tuohon omaan polysixeen on laitettu kaksi patteria vierekkäin (yksi vakiona) ja molemmista tursuaa jotain valkoista, mutta se ei ole tursunnut piirilevylle asti. Pattereiden edessä oleva mikropiiri näyttää uudelta, erilaiselta ja kohotetulta jos vertaa kuvien perusteella vanhoihin polysixeihin.
Miksi tuohon on laitettu kaksi patteria? Onko tuo valkoinen mönjä merkki siitä, että patterit ovat vuotaneet ja nyt rikkinäiset? Voiko tuo pattereiden vioittuminen ja tursuaminen (joka ei kuitenkaan sotke piirilevyä tai sen komponentteja) aiheuttaa tuollaisen mykkyyden?
Ja tässä sitä kuvaa:
http://uppaa.net/7a6af
04.03.2014 02:08:58 (muokattu 04.03.2014 02:09:18)
Joo, ovat alkaneet jo vuotamaan. Kannattaa irrottaa pois. Jos juottaminen ei suju niin edes vaikka jollain metallileikkureilla varovaisesti leikkaa irti.
04.03.2014 09:39:45
Timo fiksaili soittimiani loppuvuodesta 2013, ja varmasti toiminta jatkuu. Ihan huippumies. Hinnoittelu on kohtuullista ja jälki erinomaista. Timo tekee työnsä tosi pieteetillä. En voisi kuvitella vieväni syntikoitani minnekään muualle laitettavaksi...
04.03.2014 10:00:11
Ääni myös Timolle, loistava ammattilainen.
04.03.2014 10:43:04
Leikari: olipa valaiseva vastaus...
Ai..?
Kerroin omista kokemuksistani ja havainnoistani ja halusin lisätietoa vian diagnosoimiseksi - missä virhe?
04.03.2014 10:50:30 (muokattu 04.03.2014 10:54:57)
Viimeksi laskussa alvilliset hinnat noin 65,- eka tunti ja seuraavat noin 53,-
Parissa tunnissa ehti tehdä monenlaista.
Ammattimiehen asenteesta kertoo, että hän tsekkaili laitteen muiltakin osin kuin varsinainen huoltoon viennin syy ja hoiti samalla 30 vuotiaan rolun pikkuviat/puutteet (sellaiset toiminnan epätäsmällisyydet, joihin oli "ikääntyneenseen laitteeseen kuuluvina" tottunut) kuntoon eli samalla avauksella muutaman euron osan/komponentin vaihdot.
04.03.2014 12:05:25
Vikakuvauksen ja kuvan perusteella olettaisin että vika on ilmennyt jo edellisen huollon aikoihin ja sitä on yritetty korjata: oletettavasti piirilevyä on puhdistettu, ja ylimääräinen hyppylanka sekä vaihdettu IC31 viittaavat siihen että korjaaja on ainakin yrittänyt fiksata ongelmaa. Mutta vikojen paheneminen viittaisi siihen että patterisyöpä on levinnyt huoltotoimenpiteistä huolimatta - enkä ymmärrä tuplapatteriratkaisun järjellisyyttä, kun tuon kammottavan syöpäpesäkkeen (joka siis on tosiaankin on akku, ei paristo) voi pienillä muutoksilla vaihtaa myös normaalimpaan patteriin. Jos syöpyminen on levinnyt laajemmalle alueelle, korjaus ei ole enää mikään parin tunnin projekti.
Mutta tämä on tietenkin vain DIY-fiksailijan mutua, uskoo ken haluaa. Vastaavanlaisia vikakuvauksia ja kokemuksia voi löytää pienellä vaivalla netistä, löytyy kuvia ja kaikkea. Suosittelen katselemaan, jos vaikka pikkuhiljaa jokainen antiikkisyntikoiden omistaja heräilisi edes varmistamaan, onko omissa syntikoissa paristoja/akkuja ja jos, niin olisiko niitä syytä pikkuhiljaa vaihtaa/vaihdattaa..!
... ja jos syna tosiaan on Tampereella, voisin ehkä tulla kurkistamaan konepellin alle. DIY-säätäjän uteliaisuutta, katsokaas...
08.03.2014 05:09:47
No eipä tuo kuvan perusteella kovin pahalta näytä. Kaksipuolinen piirilevy läpijuotetuilla komponenteilla ja 80-luvulla sai vielä käyttää sen verran kovia myrkkyjä valmistuksessa, että nuo senaikaiset piirilevyt ovat melkein ikuisia.